raseksa mèmper karo sabuk asteroid, nanging komposisi utamané iku ès. Sabuk iki manggon ana ing antarané 30 lan 50 SA, lan kapérang saka bendha cilik Tata Surya. Senajan mangkono, sapérangan objèk Kuiper sing paling gedhé, kayadéné Quaoar, Varuna, lan Orcus, mungkin bakal diklasifikasikaké minangka planèt cilik. Para èlmuwan mrakirakaké ana watara 100.000 objèk Sabuk Kuiper kanthi dhiamèter luwih saka 50 km, nanging diprakirakaké massa total Sabuk Kuiper mung saprasepuluh massa bumi.[55] Akèh objèk Kuiper duwé satelit gandha lan akèh-akèhé duwé orbit ing njaba bidhang èliptika.